
შენიშვნა: 

1. თურქულის, ცხვრის სკრეპის, ცხვრის კატარული ცხელების (ბლუტანგი), ,,რიფტის ველის” ცხელების, ღრუბლისებური ენცეფალოპათიის, მსხვილფეხა პირუტყვის კონტაგიოზური პლევროპნევმონიის, წვრილფეხა პირუტყვის ჭირის, ღორის აფრიკული ჭირის, ფრინველის მაღალპათოგენური გრიპის ბოლო სამი წლის განმავლობაში დაფიქსირების შემთხვევაში შეზღუდვები წესდება პოტენციურად ამთვისებელი ცოცხალი ცხოველებისა და პოტენციურად ამთვისებელი ცხოველების სეს ესნ 02 ჯგუფის შესაბამისი მეცხოველეობის პროდუქციის იმპორტზე ქვეყნის მთელი ტერიტორიიდან (თუ ნუსხით სხვა რაიმე არ არის გათვალისწინებული); ამასთან, ცხვრის სკრეპისა და ღრუბლისებური ენცეფალოპათიის დაფიქსირების შემთხვევაში შეზღუდვები წესდება ყველა სახის პოტენციურად ამთვისებელი ცხოველების პროდუქციასა და ნედლეულზე.
2. აუესკის დაავადების, ვეზიკულური სტომატიტის, ინფექციური რინოტრაქეიტის, ინფექციური ვულვოვაგინტის, ნიუკასლის დაავადების, მიქსომატოზის, ღორის კლასიკური ჭირის, ამერიკული და ევროპული სიდამპლის ბოლო ერთი წლის განმავლობაში დაფიქსირების შემთხვევაში იზღუდება მხოლოდ პოტენციურად ამთვისებელი ცოცხალი ცხოველების იმპორტი მხოლოდ იმ ადმინისტრაციული ტერიტორიიდან, სადაც დაფიქსირდა დაავადება; ქვეყნის სხვა ადმინისტრაციული ტერიტორიებიდან შეზღუდვა არ წესდება.

3. ჯილეხის, ცოფის, ბრუცელოზის, ტუბერკულოზის, ენზოოტიური ლეიკოზის, ცხვრისა და თხის ყვავილის, ცხენის ინფექციური ანემიის, ცხენის ინფლუენციის (გრიპის), რინოპნევმონიის, ფრინველის ინფექციური ბრონქიტის, ინფექციური ლარინგოტრაქეიტის, ბოცვრის ჰემორაგიული დაავადების, ფუტკრის აკარაპიდოზის, ვაროატოზის ბოლო ერთი წლის განმავლობაში დაფიქსირების შემთხვევაში იზღუდება მხოლოდ პოტენციურად ამთვისებელი ცოცხალი ცხოველების იმპორტი მხოლოდ იმ მეურნეობის ტერიტორიიდან, სადაც დაფიქსირდა დაავადება; ქვეყნის სხვა მეურნეობის ტერიტორიებიდან შეზღუდვა არ წესდება.

